Sargans

**Sargans** bzw. im traditionella Dialäkt **Sargaas** (Betonig uf da zweita Silba, di zweit Varianta mit duragfüertem Staubscha Gsetz) isch e politischi Gmeind und historischi Stadt im Kanton Sanggalla. Usserdem isch s Zentrum vum Sargaaserland.

## Geography
Da tüüfscht Punkt isch da Bahnhof, wo uf era Höchi vu 480 m ü.M. liit. Da höchscht Punkt liit mit 1'830 m ü.M. ufm Gonzä. Zur Gmeind kört da nordöstlich gelegni Ortsteil Vild.
Sargans isch hützutags en wichtiga Verchehrschnotapunkt und es wirtschaftlichs sowia kulturells Zentrum. Mit sine zahlriicha Schuala isch s usserdem a en bedütenda Bildigsstandort.

## Namä
Da Namä wird z erscht mol im Johr 765 als *de Senegaune,* spöter als *in Senegaunis, in Sannegannis,* 1284 als *Sangans* und abm 15. Johrhundert ir hüttiga Schrybwiis erwähnt. D Dütig vum Namä isch aber usicher. 
Möglicherwiis liit em da mitm Suffix *-ānus,* Plural *-ānes* erwyterti keltisch-römisch Personänamä «Sanucus» zgrund. Demno wür da Namä «Ort, wo d Sippe vom Sanucus läbt» bedüta. En söttiga Personänamä isch bir Colonia Augusta Raurica noogwisa worrda. E lutlichi Entwicklig vu *Sanucānes* zu da historischa Formä wia *Sanegans* isch sproochwüssaschaftlich möglich.

Volksetymologisch wird da Ortsnamä mit enera Saag erchlärt, wos heisst, d Bewohner vur damols no namälosa Sidlig hättet es Chind mit em Wunsch zum Fluss *Saar* i d Ebeni gschickt, ihra Ort nochm erschta Tier zbenenna, wo zschwimma chu wür. Es seg e Gans gsi.

## Historischs
D Gschicht und d Gegawart vu Sargans werdet sit jeher dur a Verkehr bestimmt. Als «Doppeltor zu da Alpa» mit da Zuagäng us m Seez- und Rhintl findet sich urgschichtlichi, römischi, mittelalterlichi und neuzytlichi Sidligsspura uf engm Ruum. D Isäbahn wo i da Johra 1858/59 baut worda isch sowie moderni Strossa und Autobahna unterstrichet dia guat Vercherslaag, di offä Haltig und z vilfältiga Bezüchigsnetz vu da Sarganserinna und Sarganser i di nöcher und wiiter Umgebig.

Vom 1. bis 3. Johrhundert isch z Sargans en römischa Guatshof gstanda. Dazmols isch im Gonzä au schu Erz abbaut worda. Z Isäbergwerch isch bis im 1966 in Betriib gsi und me chas hütt aaluega. Für Sargans und z Sarganserland im Allgemeina ischs über Johrhunderti en wichtiga Wirtschaftsfaktor gsi.

## Sehenswürdigkaite
* s Städtli
* s Schloss Sargans (12. Jh.) mit em «Museum Sarganserland»
* d Spleekapell (16. Jh.)
* d Mariekapell im Vild (17. Jh.)
* s Isebärgwärch Gunze

## Literatur
* Lucie Bolliger Ruiz: *Die Orts- und Flurnamen von Sargans.* 1984.
* Lucie Bolliger Ruiz: *Die romanischen Orts- und Flurnamen von Sargans.* In: *Vox Romanica* 49/50 (1990/91), S.&nbsp;165–270.
* Mathias Bugg: *Sargans*. In: *Schweizer Städtebilder. Urbane Ikonographien (15.–20. Jahrhundert).* Hrsg. von Bernd Roeck u.&nbsp;a. Zürich 2013, S.&nbsp;497–504.
* Mathias Bugg: *Sargans (Stadt).* In: *Historisches Lexikon des Fürstentums Liechtenstein,* Bd. 2, 2013, S.&nbsp;809–810.
* Mathias Bugg: *Unterwegs auf dem Sarganser Kulturpfad.* 2008.
* Mathias Bugg: *Das Schloss Sargans um 1900.* 1999.
* Div. Autoren: *Kunstführer durch die Schweiz. Sargans,* Band 1, 2005.
* Benedikt Frei: *Der römische Gutshof von Sargans.* 1971.
* Johannes Huber: *Katholische Gebetsstätten in Sargans.* 2002.
* Paul Hugger: *Der Gonzen. 2000 Jahre Bergbau.* 1991.
* Franz Perret: *1100 Jahre Pfarrei Sargans 850–1950.* 1950.
* Erwin Rothenhäusler, Dora Fanny Rittmeyer, Benedikt Frei: *Die Kunstdenkmäler des Kantons St.&nbsp;Gallen, Band I: Bezirk Sargans.* (=&nbsp;*Kunstdenkmäler der Schweiz.* Band 25). Hrsg. von der Gesellschaft für Schweizerische Kunstgeschichte GSK. Bern 1951. .
* Anton Stucky: *Sargans Schulgeschichte.* 1982.
* Werner Vogler (Hrsg.): *Sargans in alten Ansichten.* 1991.

## Weblink

* Offizielli Website vo de Gmeind Sargaas
* .
* Website über s Schloss Sargaas und s Museum Sargaaserland
* Historischi Bilder vo Mels und Sargaas

## Fuessnoote